PILE F ATI O. 189 



ad professiora nuinera et vitae civilis compendia 

 adhibeantur et valeant. Quin etiam aperte signifi- 

 camus et declaramus, earn quam nos adducimus 

 philosopbiam ad istas res admodum utilem non 

 futuram. Non praesto est ; neque in transitu capi- 

 tur ; neque ex praeuotionibus intellectui blanditur ; 

 neque ad vulgi captum, nisi per utilitatem et effecta 

 descendet. 



Sint itaque (quod felix faustumque sit utrique 

 parti) duae doctrinarum emanationes, ac duae dispen- 

 sationes ; duae similiter contemplantium sive phiiosc- 

 pbantium tribus ac veluti cognationes ; atque illae 

 neutiquam inter se inimicae aut alienae, sed foederatae 

 et mutuis auxiliis devinctaa : sit denique alia scientias 

 colendi, alia inveniendi ratio. Atque quibus prima 

 potior et acceptior est, ob festinationem, vel vitae 

 civilis rationes, vel quod illam alteram ob mentis 

 infirmitatem capere et cornplecti non possint (id 

 quod longe plurimis accidere necesse est), optamus 

 ut iis feliciter et ex voto succedat quod agunt ; 

 atque ut quod sequuntur teneant. Quod si cui 

 mortalium cordi et curae sit non tantum inventis 

 haerere atque iis uti, sed ad ulteriora penetrare ; 

 atque non disputando adversarium sed opere naturam 

 vincere; denique non belle et probabiliter opinari 

 sed certo et ostensive scire ; tales tanquam veri 

 scientiarum filii nobis (si videbitur) se adjungant ; 

 ut omissis naturae atriis quae infiniti contriverunt, 

 aditus aliquando ad interiora patefiat. Atque ut 

 melius intelligamur, utque illud ipsum quod volumus 

 ex nominibus impositis magis familiariter occurrat ; 



